Publication: Magyar Közlöny
Issue: MK-1998-68 (Year: 1998, Number: 68)
Era: 1990-2004
Section: mestervizsga-követelményrendszere megegyezik a 33/1997. (X. 31.) NM rendeletben
Paragraph Index: 38

2. Követelmények 2.1. Szakmai gyakorlati követelmények A mesterjelölt tudja (tudjon): — kiválasztani az alkalmazandó eszközök, készülékek fajtáit, — elvégezni az ortopédiai műszerész kompetenciájába tartozó feladatokat, — a beteggel, valamint az orvosokkal szakszerűen kommunikálni, — alkalmazni a vonatkozó műszaki rajz szabványokat, — megválasztani a készítendő termékekhez a követelményeknek megfelelő nyers- és segédanyagokat, — elvégezni (elvégeztetni) a legfontosabb gyártmányok technológiai lépéseit. A mesterjelölt ismerje: — az emberi test mozgásszervrendszerének felépítését, működését, a különböző patológiás eseteket és a konzervatív kezelések elveit, — a gyógyászati segédeszközök gyártásához és javításához szükséges dokumentációkat, — a vonatkozó munkavédelmi és a tűz elleni védekezési előírásokat. Az ortopédiai műszerész mesterjelölt tudja felismerni: — a mozgás szervrendszerének kóros elváltozásait, tudja szakszerűen (el)végezni: — a méret- és mintavételt, — a lábat, illetve lábszárat támasztó, rögzítő, korrigáló tehermentesítő ortézisek készítését, — a térdízületi támasztó, rögzítő és tehermentesítő ortézisek gyártását, — az alsó végtag bénulást kezelő járógépek készítését, — a gerincferdülést kezelő törzsfűzők gyártását, — a gerinc, illetve gerinccsigolyák kopásos-elváltozásos betegségei esetén készítendő különféle típusú fűzőket, — a lábcsonkok ellátására készítendő protéziseket, — lábszárcsonkok ellátására gyártandó hagyományos és korszerű protéziseket, — az exartikulációs csonkok ellátása esetén készítendő protéziseket, — a combcsonkok ellátását — hagyományos és korszerű — protézisekkel, — a combcsonkok ellátást Otto Bock-rendszerű protézisekkel, — a geriátriai protézisek készítését. 2.2. Követelmények a szakmai elmélet terén A szakmai elmélet követelményrendszere a szakmai gyakorlati követelményekre épülően — azzal szoros összhangban — két fő ismeretkörbe rendezhető: — ortopédiai ismeretek, amely magában foglalja a szakma rendszertani kifejezéseit, a mozgás szervrendszerét ért betegségeket és a konzervatív kezelési elveket, eszközöket, továbbá a hiányzó testrész pótlását művi berendezésekkel, valamint az általános és szakmai baleset-elhárítási tudnivalókat; — anyagismeret, amely magában foglalja a szakma gyakorlásához szükséges anyagok tulajdonságainak ismeretét és az anyagvizsgálati eljárásokat. Az ortopédiai műszerész mesterjelölt ismerje: az ortopédiai ismeretek köréből — a szakma alapvető rendszertani kifejezéseit, — az emberi test csontvázrendszerének általános feladatait, — a mozgás aktív szervének, az izmoknak a tulajdonságait, — a mozgató apparátus főbb izmainak megnevezéseit, eredési és tapadási helyeit, a létrehozott funkciókat, 1998/68. szám — az emberi test ízületeinek alkotó elemeit, fajtáit, működését, az ízületi tengely fogalmát, — az alapvető mozgási síkokat és mozgási irányokat, — az emberi test teherviselő és függesztő, valamint érzékeny felületeit, a különböző méretviteli eljárásokat, — a mozgás szervrendszerének betegségeit, a konzervatív kezelési elveket, — a különböző testrészekre készített eszközöket, ortéziseket, — az amputáció különböző okait, valamint a csonk élet- és kórtanát, a különböző csonkolási sémákat, a csonkok protézissel való ellátását, az amputáltak higiénés problémáit; az anyagismeret köréből — a fémek kristályos szerkezetét, tulajdonságait, — az acélok különböző hőkezelési eljárásait, — a fémek ötvözését, illetve a főbb ötvöző anyagokat, — az ötvöző és hőkezelő eljárások célját és jelentőségét, — a különféle anyagvizsgálati módszereket és eljárásokat, — a szakmában használatos fa- és műanyagok alkalmazását. 2.3. Követelmények a vállalkozási ismeretek terén

Source: https://magyarkozlony.hu/hivatalos-lapok/49eb4c19b7625f4524932140e2a69fdfdfd9636d/dokumentumok/4ddfc5ed1e421ce1228abc6ad932aea0aa43e06c/letoltes